open-index/open-wikipedia-markdown huggingface dataset:
Halit Ergenç

**Halit Ergenç** (* 30. apríl 1970, Istanbul, Turecko) je turecký herec.

## Biografia
Halit Ergenç sa narodil ako syn herca Mehmeta Saita Ergença 30. apríla 1970 v Istanbule. Ergençova babička bola albánskeho pôvodu. Stredoškolské vzdelanie ukončil v roku 1989 na Beşiktaş Atatürkovej škole a nastúpil na İstanbul Technical University, kde študoval námorné inžinierstvo. Je absolventom katedry operetného a hudobného divadla na Univerzite výtvarných umení Mimar Sinan. Pracoval ako počítačový operátor a obchodník. Krátko pracoval ako vokalista a tanečník pre speváčky Ajdu Pekkan a Lemanu Sam.

V roku 1996 začal hrať v divadle Dormen a prvú hlavnú úlohu získal v muzikále *The King and I*. Do verejného povedomia sa dostal vďaka televíznemu seriálu *Kara Melek*. Naďalej pracoval v divadle a to v hrách ako *Kiss Me, Kate*, *Tatlı Charity*, *Beni Seviyor*, *Kral ve Ben*, *Amphitrion 2000*, *Evita*, *Hayalet and Ötekiler* či *Şarkılar Susarsa*. Následne sa objavil v seriáloch *Köşe Kapmaca* and*öyle mi Olacaktı*. Odišiel do New Yorku, kde hral v muzikále *The Adventures of Zak*.

V roku 2000 si zahral vo filmoch *Hiç Yoktan Aşk* a *Ölümün El Yazısı*, taktiež v seriáloch *Dedem, Gofret ve Ben* a *Zerda*. Ďalej sa objavil v množstve divadelných hier ako *Bugün Git Yarın Gel*, *Popcorn*, *Arapsaçı* a *Sevgilime Göz Kulak Ol*. V roku 2004 zobral úlohu v seriáli *Aliye* po boku herečky Sanem Çelik a herca Nejata İşlera.

V rokoch 2005 a 2006 Ergenç účinkoval vo filmoch *Babam ve Oğlum, he Net 2.0*, *Tramway* a *İlk Aşk*. V rokoch 2006 – 2009 stvárňoval postavu Onura Aksala v úspešnom seriáli *[[Tisíc a jedna noc (seriál)|Tisíc a jedna noc]] (Binbir Gece)*. V tomto období si zahral vo filmoch *Devrim Arabaları* a *Acı Aşk*. Ergenç tiež stvárnil Mustafu Kemala Atatürka vo filme *Dersimiz Atatürk*. V rokoch 2011 – 2014 účinkoval v seriáli *[[Sultán (seriál)|Sultán]] (Muhteşem Yüzyıl)*, kde hral hlavnú rolu Sultána Süleymana I.

Zahral si Fataliho Khana Khoyskiho, prvého premiéra nezávislej Azerbajdžanskej demokratickej republiky vo filme *Ali & Nino*. Hral tiež vo filme režírovanom Ferzanom Özpetekom s názvom *İstanbul Kırmızısı*. V roku 2016 začal účinkovať po boku svojej manželky Bergüzar Korel v seriáli *Vatanım Sensin*.

## Osobný život
Jeho manželkou je herečka Bergüzar Korel, s ktorou má dvoch synov Aliho a Hana. Jeho mladší brat Mehmet Sait Ergenç — pomenovaný po otcovi — je tiež herec.

## Filmografia

### Filmy

### TV seriály

## Referencie

## Externé odkazy
* 

Kategória:Osobnosti z Istanbulu
Kategória:Tureckí divadelní herci
Kategória:Tureckí filmoví herci
Kategória:Tureckí televízni herci
Marginocefalovce

**Marginocefalovce**  alebo **goliernaté dinosaury** (lat. *Marginocephalia*) je taxón vtákopanvých dinosaurov zahŕňajúci pachycefalosaury a rohaté dinosaury (ceratopsy). Ide o bylinožravé, po dvoch aj po štyroch končatinách sa pohybujúce dinosaury, charakterizované prítomnosťou kosteného "goliera" na zadnom okraji lebky. Skupina vznikla v období jury a najväčšieho rozkvetu dosiahla až vo vrchnej kriede.

## Taxonómia
*podrad **Marginocephalia**
** *[[Stenopelix]]*
****Infrarad [[Pachycephalosauria]]**
***Čelaď Homalocephalidae
***Čeľaď Pachycephalosauridae
****Infrarad [[Ceratopsia]]**
****[[Yinlong]]*
****[[Chaoyangsaurus]]*
***Čeľaď Psittacosauridae
*****Neoceratopsia**
*****[[Liaoceratops]]*
*****[[Archaeoceratops]]*
****Čeľaď Leptoceratopsidae
******Coronosauria**
*****Čeľaď Protoceratopsidae
*****Čeľaď Ceratopsidae

## Referencie

Kategória:Vtákopanvové dinosaury
Korana

**Korana** je rieka v Bosne a Hercegovine a Chorvátsku. Pramení v oblasti Plitvických jazier, kde vytvára sieť jazier a kaňonov. Tečie najmä severozápadným smerom a v meste Karlovac ústi do rieky Kupa. 

Pri sútoku Slunjčice a Korany vznikli zaujímavé vodopády *Rastoke* a rieka tvorí hlavnú zdrojnicu jazier v Národnom parku Plitvické jazerá.

## Iné projekty

## Zdroje
* 

## Galéria

Súbor:Slunj, Rastoke, waterfalls falling into Korana river.JPG|Vodopády Rastoke
Súbor:Korana canyon at Slunj, Croatia.JPG|Korana pri meste Slunj
Súbor:Korana Karlovac.jpg|Pred sútokom v Karlovaci


Kategória:Rieky v Chorvátsku
Kategória:Rieky v Bosne a Hercegovine
Kupa (prítok Sávy)

**Kupa** alebo **Kolpa** je rieka v Chorvátsku a Slovinsku. Pramení v oblasti Razloge v masíve Gorski kotar, severne od Rijeky a tečie severným smerom, aby sa zanedlho stala prirodzenou hranicou Chorvátska a Slovinska. Pokračuje severovýchodným smerom ku Karlovacu, kde priberá Koranu a nížinou vedie k Sisaku, kde sa vlieva do Sávy.

Kupa so Sávou tvorí hranicu Balkánskeho polostrova na severozápade.

## Iné projekty

## Zdroje

Kategória:Rieky v Chorvátsku
Kategória:Rieky v Slovinsku
Kategória:Prímorsko-gorskokotarská župa
Zimný štadión Pavla Demitru

**Zimný štadión Pavla Demitru**  je zimný štadión v meste Trenčín. Štadión má kapacitu 6 300 miest, z toho na sedenie je 3 125. Otvorený bol 17. januára 1960. Je domovským stánkom hokejového klubu Dukla Trenčín, ktorý má štadión v prenájme od mesta Trenčín. Štadión je často centrom prípravy slovenskej hokejovej reprezentácie a hrávajú sa na ňom aj prípravné zápasy reprezentačného tímu. 

Súčasťou štadióna je 13 skyboxov  Podľa vedenia hokejového klubu by aréna mala dostať novú tvár a pribudnúť by mala aj dostavba vedľa štadióna  

Dňa 29. septembra 2011 Mestské zastupiteľstvo v Trenčíne rozhodlo o pomenovaní Zimného štadióna po tragicky zosnulom Pavlovi Demitrovi. 

## Podujatia
Výber najvýznamnejších športových podujatí:

**1987**

Majstrovstvá sveta v ľadovom hokeji u20

**2023**

Hlinka Gretzky Cup 

;
;
;
;
;
;
;
;
;
*
*
*
*
*

## Rekonštrukcia
Zimný štadión prešiel v minulých rokoch troma zo štyroch plánovaných fáz dlhodobej obnovy. 

1. Fáza 

V roku 2018 získalo mesto Trenčín vo výzve Slovenského zväzu ľadového hokeja dotáciu vyše 535-tisíc eur, ďalších takmer 132-tisíc eur zaplatilo zo svojho rozpočtu. Mohli sa tak uskutočniť práce na obnove vyše 20-ročného chladiarenského zariadenia, vrátane rozvodov.

2. Fáza

Divácke tribúny, vstupnú halu, chodbu a šatňu hostí na zimnom štadióne vynovili v roku 2019. Na rekonštrukciu prispela miliónovou dotáciou Vláda Slovenskej republiky. Zvyšných vyše 120-tisíc eur doplatilo mesto zo svojho rozpočtu

3. Fáza

Tretia fáza rekonštrukcie sa konala v rokoch 2022=2023. Vynovila sa strecha a izolácia. Nainštalovali sa prívody na vzduchotechniku, nové osvetlenie, scénické osvetlenie, ozvučenie. Výsledkom prác je aj výrazne lepšia akustika.  Šlo o investíciu za vyše 3 milióny eur. Fond na podporu športu na ňu poskytol príspevok takmer 1 140 000 eur. Zvyšok doplatí mesto. Čas, kým bol zimný štadión zatvorený, využili aj na mestskú investičnú akciu, ktorou obnovili dokopy sedem šatní pre mládež, trénerov a rozhodcov, vrátane sociálnych zariadení. Investíciu za takmer 160-tisíc eur dokončili v závere minulého roka. Do vybavenia šatní úložnými boxami a lavičkami investovali necelých 90-tisíc eur. Na štadióne pribudla aj nová multimediálna informačná kocka za 180-tisíc eur, ktorá je už umiestnená nad ľadovou plochou. 

4. Fáza

V neskoršej štvrtej fáze obnovy zimného štadióna sa počíta s jeho kompletným opláštením, s novou prístavbou na rozšírenie zázemia a s namontovaním vzduchotechniky. Tieto práce si už nebudú vyžadovať zatvorenie arény. Záverečná fáza by mohla byť dokončená na konci roka 2024. Po kompletnom dokončení bude trenčiansky zimný štadión tretím v poradí, po Bratislave a Košiciach, ktorý bude niesť prvky modernej arény.
## Referencie

## Externé odkazy
* Zimný štadión na Hockeyarenas.net 
* Dukla Trenčín
* Fnps.sk
*

Kategória:Hokejové štadióny na Slovensku
Kategória:Šport v Trenčíne
Kategória:Stavby v Trenčíne
Kategória:Architektúra z 1960
Kategória:Dukla Trenčín
Koptská katolícka cirkev

**Koptská katolícka cirkev** je jednou z východných katolíckych cirkví, ktorá je rozšírená najmä na území Egypta a používa koptský obrad. Kňazi Koptskej katolíckej cirkvi nemôžu byť ženatí. 

Na jej čele stojí Alexandrijský patriarcha. Už v roku 1442 podpísala koptská delegácia na florentskom koncile dokument *Cantate Domino*, ktorý priniesol úniu s Katolíckou cirkvou. V Egypte však tento akt nenašiel podporu a nedosiahli sa žiadne konkrétne výsledky. V roku 1741 sa koptský biskup v Jeruzaleme stal katolíkom a rímsky pápež ho následne vymenoval za apoštolského vikára pre koptov. V roku 1854 bol formálne ustanovený koptský patriarchát, ktorý bol znovu ustanovený v roku 1895. V súčasnosti má koptská katolícka cirkev v Egypte 7 eparchií (Alexandria, Assiut (Lycopolis), Guizeh, Ismayliah, Luxor (Téby), Minya (Veľký Hermopolis), Sohag).

## Organizačná štruktúra

* Patriarchát Alexandria - patriarcha Ibrahim Isaac Sidrak, kuriálni biskupi Youhanna Golta a Kamal Fahim Awad (Boutros) Hanna, emeritný biskup Antonios kardinál Naguib
** Eparchia Alexandria - biskup Ibrahim Isaac Sidrak
** Eparchia Asjút - biskup Kyrillos Kamal William Samaan
** Eparchia Al-Džíza - biskup Antonios Aziz Mina
** Eparchia Ismá’ílíja - biskup Makarios Tewfik
** Eparchia Luxor - biskup Youhannes Ezzat Zakaria Badir
** Eparchia Minjá - sedisvakancia
** Eparchia Sawhádž - biskup Youssef Aboul-Kheir, emeritný biskup Morkos Hakim

## Pozri aj
* Koptská ortodoxná cirkev

## Externé odkazy
* The Coptic Catholic Church (informácie v angličtine)

Kategória:Kresťanstvo v Egypte
Kategória:Kopti
Kategória:Koptská katolícka cirkev
Alphonse Louis Nicolas Borrelly

**Alphonse Louis Nicolas Borrelly** (* 8. december 1842, Roquemaure, Francúzsko – † 28. február 1926) bol francúzsky astronóm.

Pracoval v Marseille, objavoval planétky a kométy. Objavil periodickú kométu 19P/Borrelly.

Na jeho počesť bola pomenovaná planétka 1539 Borrelly.

## Objavené asteroidy
*99 Dike – 28. máj 1868
*110 Lydia – 19. apríl 1870
*117 Lomia – 12. september 1871
*120 Lachesis – 10. apríl 1872
*146 Lucina – 8. jún 1875
*157 Dejanira – 1. december 1875
*171 Ophelia – 13. január 1877
*172 Baucis – 5. február 1877
*173 Ino – 1. august 1877
*198 Ampella – 13. jún 1879
*233 Asterope – 11. máj 1883
*240 Vanadis – 27. august 1884
*246 Asporina – 6. marec 1885
*268 Adorea – 8. jún 1887
*308 Polyxo – 31. marec 1891
*322 Phaeo – 27. november 1891
*369 Aëria – 4. júl 1893
*394 Arduina – 19. november 1894

## Externé odkazy

*  *Obituary*

Kategória:Francúzski astronómovia
Kategória:Objavitelia asteroidov
Kategória:Objavitelia komét
Ruská gréckokatolícka cirkev

**Ruská gréckokatolícka cirkev** je jednou z východných katolíckych cirkví byzantského obradu.

V roku 1917 bol pre ruských gréckokatolíkov vytvorený apoštolský exarchát. Po zničení gréckokatolíkov v Rusku za vlády boľševikov bol v roku 1928 v Charbine (Harbine) v Mandžusku vytvorený ďalší exarchát pre ruských gréckokatolíkov utekajúcich pred sovietskym režimom. V súčasnosti sú obidva tieto exarcháty vakantné (bez exarchov). V roku 2004 bol za ordinára pre gréckokatolíkov v Rusku vymenovaný rímskokatolícky biskup Jozef Werth. V súčasnosti existuje niekoľko komunít ruských gréckokatolíkov okrem Ruska aj v Spojených štátoch, Argentíne, Francúzsku, Nemecku a niekoľkých ďalších krajinách, ktorí spadajú pod právomoc miestnych rímskokatolíckych biskupov.

## Externé odkazy
* stránka ruských gréckokatolíkov
* Our Lady of Fatima Byzantine Catholic Church  - stránka ruskej gréckokatolíckej farnosti v USA
* Other Eastern Catholic Communities - a. Russians (informácie v angličtine)
* Russian Greek Catholic Church - prehľad chrámov, monastierov a inštitúcií vo svete
* Apostolic Exarchate of Russia (Russian)
* Apostolic Exarchate of Harbin (Harbin) (Russian)

Kategória:Gréckokatolícka cirkev
Albánska gréckokatolícka cirkev

**Albánska gréckokatolícka cirkev** je jednou z východných katolíckych cirkví byzantského obradu.

Prvá komunita albánskych gréckokatolíkov existovala od roku 1628 ale po vyše storočí zanikla. Ďalšia komunita vznikla začiatkom 20. storočia. V roku 1939 vznikla apoštolská administratúra južného Albánska. Po tom ako bolo Albánsko vyhlásené za ateistický štát komunita zanikla.

Od roku 2017 je apoštolským administrátorom Juhoalbánskej apoštolskej administratúry biskup Giovanni Peragine. Väčšina veriacich apoštolskej administratúry je však latinského obradu okrem komunity v Elbasane.

## Externé odkazy
* Other Eastern Catholic Communities - d. Albanians (informácie v angličtine)

Kategória:Gréckokatolícka cirkev
Bieloruská gréckokatolícka cirkev

**Bieloruská gréckokatolícka cirkev** je jednou z východných katolíckych cirkví byzantského obradu.

Jej pôvod siaha k Brestskej únii z roku 1596. Územie Bieloruska odvtedy patrilo k niekoľkým štátom. Na konci 18. storočia gréckokatolíci tvorili asi 80 percent obyvateľov na území dnešného Bieloruska. V čase, keď územie Bieloruska bolo súčasťou Ruska, bola gréckokatolícka cirkev na jeho území potláčaná. Naposledy bola cirkev včlenená do Ruskej pravoslávnej cirkvi po 2. svetovej vojne a gréckokatolíci boli následne prenasledovaní. Malé komunity gréckokatolíkov sa začali vynárať až po páde Sovietskeho zväzu a získaní nezávislosti Bieloruska. V roku 1993 bol za apoštolského vizitátora pre gréckokatolíkov v Bielorusku vymenovaný archimandrita Sergiusz Gajek MIC. Komunity gréckokatolíkov žijú aj v diaspore v zahraničí, napr. v Londýne a Chicagu. Bieloruská gréckokatolícka cirkev používa ako bohoslužobný jazyk bieloruštinu.

## Externé odkazy
* Other Eastern Catholic Communities - b. Belarusans (informácie v angličtine)
* Belarusian Greek Catholic Church - prehľad chrámov, monastierov a inštitúcií vo svete
* Ján Krupa: Bieloruskí gréckokatolíci: Kedy už konečne dostaneme biskupa?

Kategória:Gréckokatolícka cirkev
Sýrska katolícka cirkev

**Sýrska katolícka cirkev** je jednou z východných katolíckych cirkví antiochijskej tradície, ktorá používa západosýrsky obrad.

Na jej čele stojí antiochijský patriarcha so sídlom v Libanone. Patriarcha si k menu vždy pridáva aj meno Ignác. Sýrska katolícka cirkev je rozšírená najmä v Sýrii, Libanone a Iraku.

V dejinách bolo niekoľko pokusov o vytvorenie spoločenstva sýrskej cirkvi s Rímom. Florentský koncil ani zvolenie katolíckeho patriarchu v roku v 17. storočí však nepriniesli trvalé výsledky. Neskôr boli sýrski katolíci v Osmanskej ríši prenasledovaní. Až od času po zvolení Michaela Jarweha za patriarchu v roku 1782 existuje neprerušený sled sýrskych katolíckych patriarchov. V roku 1829 Sýrsku katolícku cirkev uznala aj turecká vláda. Sídlo patriarchu bolo niekoľkokrát zmenené.

## Organizačná štruktúra

Libanon:
* patriarchát - Antiochia (sídlo v libanonskom Bejrúte)
* eparchia - Bejrút

Sýria:
* metropolitné archieparchie - Damask, Homs (Emesa)
* archieparchie - Aleppo, Hassaké-Nisibi

Irak a Kuvajt:
* archieparchie - Bagdad, Mósul
* patriarchálny exarchát - Basra a Kuvajt

Ostatné krajiny:
* eparchie - Káhira (Egypt), Newark (Spojené štáty, Kanada)
* apoštolský exarchát - Venezuela
* patriarchálne exarcháty - Jeruzalem (Palestína a Jordánsko) (Palestína, Izrael, Jordánsko), Turecko
* ďalšie územia závislé na patriarchovi - Sudán

## Referencie

## Externé odkazy
* The Syrian Catholic Church (informácie v angličtine)

Kategória:Sýrska katolícka cirkev
Arménska katolícka cirkev

**Arménska katolícka cirkev** je jednou z východných katolíckych cirkví, ktorá pri slávení liturgie používa arménsky obrad.

Prvá únia medzi rímskokatolíckou a Arménskou apoštolskou cirkvou z roku 1198 siaha do čias križiackych výprav. Bola prijatá iba Arménmi v Cilícii a o necelé dve storočia sa skončila.

V roku 1742 rímsky pápež potvrdil za Arménskeho patriarchu Cilície so sídlom v Libanone bývalého biskupa Arménskej apoštolskej cirkvi Abrahama Ardziviana, ktorý ako patriarcha prijal meno Abraham Bedros I. V roku 1867 bolo sídlo patriarchu presunuté do Konštantínopola (Istanbulu). Počas prenasledovania Arménov v Tureckom štáte koncom 1. svetovej vojny zahynulo okolo 100 000 veriacich. Následne bolo sídlo patriarchu presunuté opäť do Libanonu. V samotnom Arménsku nemohla Arménska katolícka cirkev počas komunistického režimu legálne pôsobiť a až v roku 1991 tam bol vytvorený Ordinariát pre katolíkov arménskeho obradu vo východnej Európe, pod jurisdikciu ktorého patria arménski katolíci v Arménsku, Gruzínsku, Rusku a na Ukrajine. Arménska katolícka cirkev má okrem toho biskupstvá na Blízkom Východe, v Európe, Severnej Amerike aj Latinskej Amerike.

Následníci prvého patriarchu si podľa jeho vzoru pridávali k menu meno Bedros (Peter). Súčasným najvyšším predstaviteľom Arménskej katolíckej cirkvi je od roku 2021 katolikos-patriarcha Cilície Rafael Bedros XXI. Minassian.

## Organizačná štruktúra
* patriarchát - Cilícia (Libanon, Turecko)

Libanon:
* metropolitná archieparchia - Bejrút

Sýria:
* archieparchia - Aleppo
* eparchia - Kámišlí
* patriarchálny exarchát - Damask

Irak:
* archieparchia - Bagdad

Turecko:
* archieparchia - Konštantínopol (Istanbul)

Ukrajina:
* archieparchia - Ľvov

Ostatné krajiny:
* eparchie - Alexandria (Egypt), Isfahán (Irán), New York (Spojené štáty, Kanada), Paríž (Francúzsko), Buenos Aires (Argentína)
* apoštolský exarchát - Latinská Amerika a Mexiko (Brazília, Mexiko, Uruguaj)
* ordinariáty - Východná Európa (Arménsko, Gruzínsko, Rusko, Ukrajina), Grécko, Rumunsko
* patriarchálny exarchát - Jeruzalem a Ammán (Jordánsko, Izrael, Palestína)

## Referencie

## Externé odkazy
* Armenian Catholic Church
* The Armenian Catholic Church (informácie v angličtine)
Chaldejská katolícka cirkev

**Chaldejsko-katolícka cirkev** alebo **Chaldejská katolícka cirkev** alebo **[[chaldejská cirkev]]** je jedna z východných katolíckych cirkví, ktorá používa chaldejský (východosýrsky) obrad. Liturgickým jazykom cirkvi je sýrčina.

Na jej čele stojí patriarcha Babylonu.

## Dejiny
V roku 1553 rímsky pápež, po tom ako skupina biskupov Asýrskej cirkvi Východu chcela úniu s Rímom, ustanovil patriarchu Šimona VIII. pre Chaldejcov. Po jeho poprave však sa skupina okolo neho vrátila do svojej pôvodnej Asýrskej cirkvi.

V roku 1530 rímsky pápež potvrdil za chaldejského patriarchu Babylonu Jána Hormizdasa.

Počas masakrov v priebehu 1. svetovej vojny zomrelo mnoho veriacich tejto cirkvi.

Začiatok súčasnej vojny v Iraku znamenal odchod mnohých veriacich Chaldejskej katolíckej cirkvi do zahraničia.

## Organizačná štruktúra

Irak:
* patriarchát - Babylon
* metropolitné archieparchie - Bagdad, Kirkúk
* archieparchie - Erbil, Basra, Mósul
* eparchie - Alquoch, Amadia, Akra, Sulaimaniya, Zaku

Irán:
* metropolitné archieparchie - Teherán, Urmia
* archieparchia - Ahvaz
* eparchia - Salmas

Turecko:
* archieparchia - Diarbekir (Amida)

Sýria:
* eparchia - Aleppo

Libanon:
* eparchia - Bejrút

Egypt:
* eparchia - Káhira

Kanada:
* eparchia - Toronto

Spojené štáty:
* eparchie - San Diego, Detroit

Austrália a Nový Zéland:
* eparchia - Sydney

ďalšie patriarchálne územia: Jeruzalem, Jordánsko

## Referencie

## Externé odkazy
* The Chaldean Catholic Church (informácie v angličtine)
* St. Peter The Apostle Catholic Diocese for Chaldeans and Assyrians USA 

Kategória:Chaldejská katolícka cirkev
Národný park pevnosti Brimstone Hill

**Národný park pevnosti Brimstone Hill** (angl. *Brimstone Hill Fortress National Park*) je lokalita UNESCO, ktorú tvorí pevnosť na západe ostrova Svätý Krištof v štáte Svätý Krištof a Nevis vo východnom Karibiku. 

Ide o veľmi dobre zachovaný príklad vojenskej architektúry 17. a 18. storočia v karibskom prostredí. Pevnosť navrhnutá Britmi, ale postavená africkými otrokmi, je svedectvom o európskej (nielen britskej, ale i francúzskej a holandskej) koloniálnej expanzie, otrokárstva a vzniku novej spoločnosti v Karibiku.

Zo samotnej pevnosti je možné vidieť panorámy zalesnených kopcov či poľnohospodárskych polí a miest pri pobreží. Možno dovidieť až na blízky ostrov Sint Eustatius patriaci Holandsku.

Od roku 1999 je zapísaná na zozname svetového dedičstva UNESCO

## Fotogaléria

File:BrimstoneHill02.jpg|časť opevnenia
File:BrimstoneHill08.jpg|časť opevnenia
File:BrimstoneHill06.jpg|časť opevnenia


## Iné projekty

## Externé odkazy
* Oficiálna stránka

## Zdroj

Kategória:Svätý Krištof a Nevis
Kategória:Pevnosti
Ribe

**Ribe** je mesto v Dánsku. Má asi 8 900 obyvateľov.

Mesto bolo založené v 8. storočí, a je najstaršie v Dánsku. Nachádza sa tu románska katedrála a zrúcanina kráľovského hradu. V areáli hradu je pomník dánskej kráľovnej Dagmar - dcéry českého kráľa Přemysla Otakara I.

## Osobnosti mesta
* Jacob Augustus Riis (* 1849 – † 1914), americký fotograf, sociológ, novinár a spisovateľ dánskeho pôvodu

## Partnerské mestá
*  Balleroy, Francúzsko
*  Ely, Spojené kráľovstvo
*  Güstrow, Nemecko
*  Krems an der Donau, Rakúsko
*  Leikanger, Nórsko
*  Ratzeburg, Nemecko
*  Strängnäs, Švédsko
*  Tchaj-nan, Taiwan

## Iné projekty

## Zdroj


Kategória:Mestá v Dánsku
Ratzeburg

thumb|Ratzeburg

**Ratzeburg** je mesto v Šlezvicku-Holštajnsku v Nemecku. Je hlavným mestom okresu Herzogtum Lauenburg.

## Geografia
Ratzeburg je zo všetkých strán obklopený vodou. Je známy najmä ako populárne kúpeľné mesto. 

## Dejiny
V roku 1066 miestny kláštor vypálil pohanský  rujánsky kmeň Ránov.

## Partnerské mestá
*  Esneux, Belgicko 
*  Châtillon, Francúzsko 
*  Ribe, Dánsko 
*  Sopot, Poľsko 
*  Strängnäs, Švédsko 
*  Walcourt, Belgicko

## Iné projekty

## Externé odkazy
* Oficiálna stránka

## Zdroj

Kategória:Mestá v Šlezvicku-Holštajnsku
Strängnäs

thumb|Strängnäs
**Strängnäs** je mesto v kraji Södermanland vo Švédsku. Leží pri jazere Mälaren a má asi 13 000 obyvateľov. Je sídlom diecézy luteránskej, predtým rímskokatolíckej cirkvi a miestna katedrála pochádza z roku 1291. 

## Partnerské mestá
*  Leikanger, Nórsko
*  Ratzeburg, Nemecko
*  Ribe, Dánsko

## Iné projekty

## Externé odkazy
*Oficiálna stránka

## Zdroj

Kategória:Mestá vo Švédsku
Etiópsko-eritrejská katolícka cirkev

**Etiópsko-eritrejská katolícka cirkev** môže byť
* Etiópska katolícka cirkev
* Eritrejská katolícka cirkev
* v minulosti (do 2015) jedna z východných katolíckych cirkví sui iuris, pozri Etiópska katolícka cirkev
Matuška

**Matuška**, **Matúška** (*Matuska, Matuschka, Mattuschka*), **Matušková**, **Matúšková**:

* Juraj Matúška
* Janko Matúška

## Matuška
* Alexander Matuška
* Waldemar Matuška

## Pozri aj
* Matúš
* Matouš
* (Anton) Matúšek
* Matoušek
* Matúškova
Harald I. (Nórsko)

**Harald I.** Krásnovlasý  (* asi 850 – † 933) bol nórsky kráľ v rokoch 872 – 930, ktorý zjednotil Nórsko.

## Život
Harald bol syn Halfanada Gudrodssona, vládcu malého kráľovstva Vestfod na juhovýchode Nórska. Podľa Heimskrinla sa zaprisahal, že sa neostrihá ani neučeše pokiaľ sa nestane kráľom celého Nórska. Odvtedy ho nazývali Strapatý. Od roku 866 začal systematicky dobýjať krajinu. V roku 872 po bitke v Hafrsfjorde sa prehlásil za kráľa Nórska. Po tejto bitke sa údajne dal ostrihať a učesať. Následne mu zmenili prezývku na Krásnovlasý. 

Mal 8 žien a 23 detí. V roku 930 odovzdal moc svojmu najobľúbenejšiemu synovi Erikovi Krvavá sekera.

## Literatúra
* Hroch&nbsp;M. a kolektiv: *Dějiny Norska.* Nakladatelství Lidové Noviny, Praha, 2005. 1.&nbsp;vyd. 340&nbsp;s. ISBN 80-7106-407-6 

## Zdroj

Kategória:Králi Nórska
Kategória:Narodenia v 9. storočí
Kategória:Úmrtia v 933
Una

**Una** () je rieka v Chorvátsku a Bosne a Hercegovine, pričom časťou toku tvorí ich hranicu. Pramení v oblasti *Jadovnik* v Dinárskych horách a po  dlhej púti ústi do Sávy. Rieka s povodím  bola pomenovaná už Rimanmi a pre čistú, azúrovo priezračnú vodu ju mnohí súčasníci považujú za najkrajšiu európsku rieku. 

## Opis toku
Na svojom toku vytvára mnohé pereje a vodopády a z veľkej časti preteká neobývanou krajinou. Popri toku sú dodnes viditeľné pozostatky vojny v podobe vypálených a zničených obydlí a nefungujúcej železnice. Za osadou Celje sa nachádzajú impozantné,  vysoké a  široké vodopády *Štbački Buk*, od ktorých rieka pokračuje kaňonom, vyhľadávaným vodákmi z celého sveta. Po opustení kaňonu sa tok dostáva do otvorenej krajiny a v husto obývanej oblasti miest Ripač a Bihać vytvára meandre. Nasleduje ďalší kaňon Grmuša, za ktorým sa úplne mení doterajší horský charakter Uny, ktorá sa mení na nížinnú rieku, pomaly sa vinúcu krajinou k sútoku so Sávou pri meste *Jasenovac*.

### Prítoky
* Unac
* Sana
* Klokot
* Krušnica

### Vodný režim
Vodný režim Uny má snehovo dažďový charakter s najvyššími prietokmi na jar. Časté sú i jesenné dažďami spôsobené povodne, kedy sa prietok nezriedka zvýši nad /s. Ten priemerný ročný dosahuje v ústí /s., čo umožňuje plavbu menších lodí na jej dolnom toku.

## Iné projekty

## Zdroje
* 

Kategória:Rieky v Chorvátsku
Kategória:Rieky v Bosne a Hercegovine
Rolls-Royce RB211

thumb|Rolls-Royce RB211 22C
**Rolls-Royce RB211** je rad turbínových leteckých motorov firmy Rolls-Royce plc. Pôvodne bol tento motor vyvinutý pre Lockheed L-1011, ale neskoršie varianty sa montovali aj do lietadiel Boeing 747, Boeing 757, Boeing 767 a Tupolev Tu-204. Motor bol dodávaný v rokoch 1972 - 1990. Jeho ťah dosahoval 166 - 270 kN.

V roku 1991 porucha na jednom z motorov spôsobila katastrofu letu 004 spoločnosti Lauda Air.

## Iné projekty

## Zdroj

Kategória:Lietadlové prúdové motory

Kategória:Motory Rolls-Royce
Gorila nížinná (poddruh)

**Gorila nížinná** (*Gorilla gorilla gorilla*) je poddruh gorily západnej (*Gorilla gorilla*). 

Staršie sa ako *Gorilla gorilla gorilla* klasifikoval celý dnešný druh gorila západná (*Gorilla gorilla*), t.j. vrátane gorily nigérijskej, ktorá dnes tvorí samostatný druh.

## Stavba tela
Samce dorastajú do výšky  a vážia . Samice sú menšie. Najväčší žijúci exemplár meral  a vážil . Gorily majú väčšie rozpätie paží než výška tela. Na tvári sú veľké široké nozdry, malé oči a vysunutá dolná čeľusť. Veľké silné ruky sa používajú pri chôdzi, pri odoberaní srsti a na prenášanie objektov. Hrudník je veľký 125 –  u samcov väčšinou olysúva. 

## Potrava
Gorily sa živia bezstavovcami alebo vtáčími vajcami a rastlinami (listy a vetvičky).

## Rozšírenie
Gorilla gorilla gorilla žije v tropickej Afrike. Jej biotop je Konžský tropický dažďový prales. Čím ďalej sa počet tohto poddruhu znižuje. V Afrike sú zákonnom chránené a patria do svetového zákona zvieracej ochrany WWF – Celosvetová nadácia pre ochranu živočíchov.

## Používanie nástrojov
V zajatí bolo pozorované použitie nástrojov. Gorily hádzali palicu na strom a zráňali listy a konáre, ktoré boli neprístupné.

## Referencie

## Iné projekty

Kategória:Hominidi
Kategória:Kriticky ohrozené druhy
Kategória:Živočíchy používajúce nástroje
Vladár

**Vladár** môže byť:
* panujúca, vládnuca osoba, pozri panovník
* dielo talianskeho spisovateľa Niccolò Macchiavelliho, pozri Vladár (Niccolò Machiavelli)
* priezvisko, pozri Vladár (priezvisko)
Bill Hicks

**William Melvin "Bill" Hicks** (* 16. december 1961, Valdosta, Georgia, USA – † 26. február 1994, Little Rock, Arkansas) bol americký komik, sociálny kritik a hudobník. 

Vystupoval hlavne ako stand-up komik a charakteristickou známkou jeho vystúpení bola satira voči zažitým pravdám a dogmám mainstreamovej spoločnosti, politike USA, cirkevným inštitúciám a korporáciám.

Príčinou jeho predčasnej smrti vo veku 32 rokov bola rakovina pankreasu.

## Referencie


## Iné projekty

## Externé odkazy
* 
* Oficiálna stránka

Kategória:Humoristi USA
Kategória:Satirici USA
Kategória:Aktivisti USA
Kategória:Stand-up komici
Kategória:Osobnosti z Georgie
Kategória:Úmrtia na rakovinu pankreasu
Mainstream

**Mainstream** (z anglických slov *main*[mejn] = hlavný a *stream*[stri:m] = prúd) je termín, ktorý sa používa pre označenie prevládajúceho spoločenského konsenzu a výberu v kultúre, v umení a v názore na spoločenské dianie. Často je tento pojem používaný v negatívnom význame. Typickým predstaviteľom mainstreamovej kultúry sú populárne masmédiá.

V populárnej hudbe termín označuje hudbu schopnú zaujať čo najširšiu masu poslucháčov, úspešne sa vyhýbajúc akejkoľvek politickej nekorektnosti a konfliktnosti, tak v textovej ako aj v hudobnej stránke.

Kategória:Kultúra
Kategória:Spoločnosť
Liam Neeson

**William John Neeson** OBE (* 7. jún 1952; Ballymena, Severné Írsko) je severoírsky herec nominovaný na Oscara, cenu BAFTA a tri Zlaté glóbusy.

Hral v mnohých filmových rolách, a získal rad ocenení. Za rolu O. Schindlera vo filme *[[Schindlerov zoznam]]* bol nominovaný na Oscara, Zlatý glóbus aj cenu BAFTA.
Hral aj vo filmoch *[[Excalibur (film)|Excalibur]]* v roku 1981, *[[Rob Roy]]* z roku 1995, *[[Bedári]]* z roku 1998, ďalej stvárnil rolu Qui-Gon Jinna v prvej epizóde *[[Hviezdne vojny (kult)|Hviezdne vojny]]* z roku 1999. Objavil sa aj vo filmoch *[[Gangy New Yorku]]*, *[[Láska nebeská]]* či *[[Batman začína]]*. Jeho hlas je britským a americkým divákom a poslucháčom známy z rozprávačských rolí či z filmov *[[Letopisy Narnie]]* alebo zo seriálu *[[Simpsonovci]]*.

V roku 1999 sa stal držiteľom Radu britského impéria.

## Filmografia

## Referencie

## Iné projekty

## Externé odkazy
* 
* 
* ITV Local Interview na premiére filmu 96 hodín Taken

Kategória:Severoírski filmoví herci
Kategória:Severoírski televízni herci
Kategória:Držitelia Radu britského impéria
Kategória:Rozprávači audiokníh
Stand-up comedy

**Stand-up comedy** je forma komédie charakteristická živým sólovým vystúpením komika pred jeho obecenstvom. Hlavným nástrojom komédie je verbálny prejav a obvykle pozostáva z rozprávania vtipov a vtipnej interpretácie najrôznejších tém a udalostí v živote ľudí a spoločnosti. Niekedy slúži ako priestor pre spojenie humoru so sociálnou kritikou. Obvyklým dejiskom vystúpení sú kluby, bary a divadlá, aj keď výber miesta konania nepodlieha z hľadiska definície žánru žiadnym obmedzeniam. Medzi najznámejších svetových predstaviteľov tohto žánru patria George Carlin a Richard Pryor. Na Slovensku medzi najznámejších stand up komikov patria komici zo '''Silné reči Stand-up Comedy Show''' ako Jano Gordulič, Simona Salátová,, Michael Szatmary, Tomáš Hudák a ďalší. Vlastnú a drsnejšiu stand-up show "TEMNÉ KECY" mali aj Ivo "Ladižo" Ladižinský a Jerry "Veľmajster" Szabó.

## Stand-up na Slovensku
V roku 2015 sa tento žáner prvýkrát predstavil na festivale Kremnické gagy v Kremnici. Riaditeľ festivalu Ján Fakla pri tom poznamenal: *„Slovenskí stand-upisti konečne pochopili, že nemôžu zabávať len vulgarizmami a prvoplánovým humorom. Pripravujú sa oveľa lepšie a vybrali sme skupinku tých najzaujímavejších. Je to dnes obľúbený žáner, kedysi ich volali ľudoví rozprávači. Poskytli sme im priestor a uvidíme, ako to zaberie.“*

## Referencie


Kategória:Humor
Volga (rozlišovacia stránka)

**Volga** môže byť:
;Rieky
* rieka v Rusku, pozri Volga
* rieka v USA, v štáte Iowa, pozri Volga (Iowa)
;Značky a typové označenia
* značka automobilu, pozri Volga (automobil)
* neskoršia verzia sovietskeho protilietadlového komplexu S-75 (v kóde NATO SA-2 Guideline), pozri S-75 Volga
TiposBet aréna (Zvolen)

**Zimný štadión Zvolen**  je zimný štadión v meste Zvolen. Štadión má kapacitu 5 675 miest. Na rozhodujúci zápas finále v sezóne 2012/13 zavítalo na štadion 6104 divákov. Otvorený bol v roku 1969 keď bola vystavaná ľadová plocha a strojovňa. V nasledujúcich siedmich rokoch sa podarilo štadión zastrešiť. V osemdesiatych rokoch sa vystavala tréningová hala. Je domovským stánkom hokejového klubu HKm Zvolen, ktorý má štadión v prenájme od mesta Zvolen. 

Súčasťou štadióna je aj tréningová hala. Štadión sa dá prenajať aj na korčuľovanie či súkromné hokejové zápasy.

## Technické údaje
* Rozmery klziska hlavnej plochy: 28,1 x 58,1 m
* Rozmery klziska tréningovej plochy: 30 x 60 m
* Kapacita štadióna: 5 675 miest
** z toho sedenie: 2 825 (vrátane VIP lóže a SKY boxov) 
** z toho státie: 2 600
** VIP lóža: 194
** SKY boxy: 56 (7 x 8 miest)

## Podujatia

### [[Memoriál Pavla Zábojníka]]
 
Vo Zvolene sa od roku 1999 každoročne v auguste koná medzinárodný turnaj seniorov Memoriál Pavla Zábojníka. Na podujatí doteraz štartovalo množstvo kvalitných tímov už z 11-tich krajín (Bielorusko, Česko, Francúzsko, Maďarsko, Nemecko, Poľsko, Rakúsko, Rumunsko, Rusko, Slovinsko, Ukrajina), v roku 2012 aj účastník KHL – Donbass Doneck.

### Turnaje
Výber najvýznamnejších športových podujatí:

;1977
*Majstrovstvá sveta v hokeji (do 20 rokov)

;1999
*Majstrovstvá sveta v hokejbale

;2008
*Majstrovstvá sveta v hokeji (do 16 rokov)
*Majstrovstvá sveta v hokeji (do 18 rokov)

## Referencie

## Externé odkazy
* Zimný štadión na Hockeyarenas.net 
* HKm Zvolen
* sportoviska.sk 

Kategória:Hokejové štadióny na Slovensku
Kategória:Architektúra z 1969
Kategória:Šport vo Zvolene
Motor s valcami do X

thumb|Priečny rez motora s valcami do X podľa US patentu 1889583
thumb|Symetrický motor s valcami do X (90°/90°/90°/90°)
**Motor s valcami do X** alebo **krížový motor** je typ štvorvalcového alebo štvorradového jednohriadeľového piestového spaľovacieho motora, ktorého  priečny rez je v tvare písmena X.  Ide zároveň o špeciálny prípad hviezdicového motora. 

Tieto motory boli často odvodené z existujúcich vidlicových motorov. Ich výskyt však nie je veľmi častý, pretože boli príliš komplikované a ťažké v porovnaní s inými hviezdicovými motormi. Pri rovnakom počte valcov je konštrukcia kompaktnejšia v porovnaní s vidlicovým motorom s kratším kľukovým hriadeľom. 
 
Väčšina motorov s valcami do X je z obdobia druhej svetovej vojny, navrhnutých ako pohonné jednotky väčších vojenských lietadiel. Väčšina z nich bolo dvadsaťštyrivalcových odvodených od dvanásťvalcových vidlicových motorov. 

## Príklady motorov s valcami do X
*Ford prototyp osemvalcového motora  v 20-tych rokoch 20.storočia.
*Daimler-Benz DB 604, vyvinutý pre bombardovací program Luftwaffe. Vývoj bol pozastavený.
*Isotta-Fraschini Zeta R.C. 24/60, vyvinutý pre stíhačku Caproni Vizzola F.6, pred porážkou Talianska v roku 1943 nebol úplne dokončený.
*Rolls-Royce Vulture, založený na dvoch motoroch Rolls-Royce Peregrine, pohonná jednotka pre lietadlá Avro Manchester a Hawker Tornado.
*Rolls-Royce Exe, protoyp vzduchom chladeného motora s posúvačovým rozvodom.
*Napier Cub, vodou chladený šestnásťvalcový motor 20-tych rokov 20.storočia, ktorý poháňal prototyp torpédového bombardéra Blackburn Cubaroo.

## Referencie


## Iné projekty

## Zdroj
* 

Kategória:Konfigurácia piestových spaľovacích motorov
Ako som spoznal vašu mamu

**Ako som spoznal vašu matku** (v origináli po anglicky *How I Met Your Mother*) je americký sitkom vytvorený Carter Baysom a Craig Thomasom. Premiéra prvého dielu bola 19. septembra 2005 na televíznom kanáli CBS. Bolo odvysielaných 9 celých sérií a seriál skončil 31. marca 2014.

V seriáli rozpráva hlavná postava, *Ted Mosby* (*Josh Radnor*), svojim deťom príhody zo svojho života tridsiatnika, ktoré viedli k tomu, že spoznal ich matku. 

## Hlavné postavy
* *Theodore "Ted" Evelyn Mosby* (Josh Radnor) je hlavná postava celého seriálu. Je romantický, verí v idealizovanú lásku. Chce sa oženiť a mať deti. Je najlepší priateľ s Marshallom, s ktorým spolu študovali na univerzite.
* *Marshall Eriksen* (Jason Segel) je právnik, ktorým sa stal, aby zachránil životné prostredie. Od začiatku seriálu je zasnúbený s Lily, ktorú si neskôr aj zoberie.
* *Lily Aldrin* (Alyson Hanniganová) je učiteľka v škôlke. Jej záľuba je umenie. Rada manipuluje ľuďmi.
* *Robin Scherbatsky* (Cobie Smuldersová) ako jediná hlavná postava nie je pôvodom Američanka, pochádza z Kanady. Je televíznou reportérkou.
* *Barney Stinson* (Neil Patrick Harris) je bohatý a veľmi rád zvádza ženy, väčšinou podvodom. Po jednej noci ich často opustí. Taktiež je známy množstvom hlášok, teórií a trikov. Vydal dokonca 2 knihy: The Bro code, ktorá hovorí o tom ak by sa mali správni "parťáci" správať a druhú, Rukoväť (Playbook v origináli) kde sú spísané všetky triky, ktoré používa na ženy.

## Série a časti

### 1. séria (2005-2006)

### 2. séria (2006-2007)

### 3. séria (2007-2008)

### 4. séria (2008-2009)

### 5. séria (2009-2010)

### 6. séria (2010-2011)

### 7. séria (2011-2012)

### 8. séria (2012-2013)

### 9. séria (2013-2014)

Kategória:Sitkomy USA
Kategória:Romantické televízne seriály
Kategória:Televízne seriály z roku 2005
Münster

**Münster** môže byť:

V geografii:
* nemecké vestfálske mesto v spolkovej krajine Severné Porýnie-Vestfálsko; pozri Münster (Vestfálsko)
* rakúska obec v Tirolsku; pozri Münster (Rakúsko)
Alfa Romeo Brera

thumb|Alfa Romeo Brera zozadu
thumb|Alfa Romeo Spider
thumb|3,2-litrový 6-valcový benzínový motor - najvýkonnejší motor pre Alfa Romeo Brera
**Alfa Romeo Brera** je športový automobil, ktorý v rokoch 2005 – 2010 vyrábala talianska automobilka Alfa Romeo. Roadster verzia **Spider** bola vyrábaná v rokoch 2006 až 2010. Obe verzie boli vyrábané dizajnérskou firmou Pininfarina. Bolo vyrobených iba 12 488 kusov verzie Spider a 21 786 kusov verzie Brera. Výroba oboch verzií bola ukončená v novembri 2010.

## Koncept
Brera bol pôvodne automobilový koncept na Autosalóne v Ženeve. Bol navrhnutý Girgettom Giugiarom z Italdesign Giugiaro. Koncept bol poháňaný motorom Maserati V8 s výkonom 290 kW/400 koní. Brera bola široko uznávaná, a plán výroby bol oznámený pre rok 2005.

## Produkcia
Alfa Romeo Brera bola zavedená do výroby na autosalóne v Ženeve v roku 2005. Takmer presne ostal zachovaný vonkajší vzhľad a stal sa stredne veľkým kupé na platforme GM/Fiat Premium (ktorú zdieľa s Alfa Romeo 159), ktoré nahradilo dosluhujúce GTV. Kabriolet Spider, ktorého bola oznámená výroba krátko po kupé a nahradil GTV Spider.

V Európe bola Brera k dispozícii s dvoma benzínovými motormi 2,2-litrový JTS s výkonom 136 kW/185 koní a 3,2-litrový V6 s výkonom 190 kW/260 koní; a naftovým motorom 2,4-litrovým JTD turbodieselom. Modely s naftovým motorom alebo 2,2-litrovým benzínovým motorom majú pohon predných kolies, zatiaľčo modely s motorom V6 majú systém pohonu všetkých kolies s diferenciálom Torsen, podobný ako v modeloch 156 či 159 Q4.

## Motory
### Benzínové

### Naftové

## Výkony

## Referencie

## Iné projekty

## Externé odkazy
* brera.alfaromeo.com 
* spider.alfaromeo.com 

Brera
Kategória:Športové automobily
Kategória:Automobily s predným náhonom
Kategória:Automobily s pohonom 4 × 4
Kategória:Grand tourery
Kategória:Kupé
Kategória:Roadstery
Kategória:Vzniklo v 2005
Artemida (Atika)

**Artemida**, gr. *Αρτέμιδα*, do 19. stor. *Lutsa (Λούτσα)* je mesto v Grécku, v kraji Atika, 25 km od Atén. V roku 2011 tu žilo 21 488 obyvateľov

## Dejiny
Mesto je osídlené už od konca 3. tisícročia pred Kr. Prví obyvatelia boli Pelasgovia. V antike, podobne, ako aj v ostatnej Atike aj tu žil grécky kmeň Iónov. Dnešná Artemida bola súčasťou mesta Braurón, kde stál chrám bohyne Artemis, ktorý podľa legendy založil Orestes a Ifigénia. Ruiny chrámu sú zachované dodnes. V 14. storočí sa tu, usadili albanofónni Arvaniti a mesto pomenovali albánskym menom-*Lutsa (miesto pri prístave)*. V 19. storočí, po oslobodení Grécka to bola len malá dedina s pár stovák albanofónnymi obyvateľmi. Neskôr sa mesto premenovalo na *Artemida*, teda Artemis, podľa antického chrámu. V 20. storočí sa tu usadzuje mnoho gréckeho obyvateľstva z rôznych končín. Najviac obyvateľov sa tu usadilo medzi 60.80. rokmi 20. storočí a tak sa arvanítčina prestala používať. Dnes sa tu usadzujú hlavne Aténčania, ktorí chcú opustiť veľkomesto, no žiť v jeho blízkosti.

## Referencie


## Externé odkazy
*Greek Travel Pages

Kategória:Mestá v Grécku
Sýrsko-malankarská katolícka cirkev

**Sýrsko-malankarská katolícka cirkev** je jednou z východných katolíckych cirkví, ktorá používa západosýrsky obrad.

Je rozšírená najmä v indickom štáte Kérala, kde má väčšie arcibiskupstvo so sídlom v Trivandrume. Medzi nižšie organizačné jednotky v Indii patria metropolitná archieparchia Tiruvalla a eparchie Bathery, Marthandam, Mavelikkara, Moovatupuzha, Pathanamthitta a Puthur. V USA má apoštolský exarchát, ktorý je podriadený priamo Svätému stolcu.

V 20. a 30. rokoch 20. storočia sa niekoľko biskupov Malankarskej pravoslávnej sýrskej cirkvi rozhodlo rokovať s Rímom o zmierení cirkví. Keď boli prijatí do spoločenstva Katolíckej cirkvi začal počet veriacich s nimi spojených rásť a v súčasnosti presahuje 400 000. Okrem indického štátu Kérala existujú sýrsko-malankarské komunity v Spojených štátoch, Kanade aj Európe.

## Graf historického vývoja
Historický vývoj od pôsobenia svätého apoštola Tomáša v Indii:
stred

## Organizačná štruktúra

**India:**
* väčšie arcibiskupstvo – Trivandrum
* metropolitná archieparchia – Tiruvalla
* eparchie – Bathery, Marthandam, Mavelikkara, Moovatupuzha, Parassala, Pathanamthitta, Puthur, Khadki, Gurgaon

**Spojené štáty, Kanada:**
* eparchia – Spojené štáty americké a Kanada

## Referencie

## Pozri aj
* Sýrsko-malabarská katolícka cirkev

## Externé odkazy
* Syro-Malankara Catholic Church - stránka cirkvi
* The Syro-Malankara Catholic Church - informácie v angličtine

Kategória:Kresťanstvo v Indii
Kategória:Sýrsko-malankarská katolícka cirkev
Sýrsko-malabarská katolícka cirkev

**Sýrsko-malabarská katolícka cirkev** je jednou z východných katolíckych cirkví chaldejskej tradície, ktorá používa sýrsko-malabarský obrad.

thumb|150px|Kríž svätého Tomáša.Je rozšírená najmä v indickom štáte Kérala, kde má väčšie arcibiskupstvo so sídlom v Ernakulame. Má okolo 3,7 milióna veriacich, ktorí majú korene u Tomášových kresťanov. Tí odvodzujú svoju prítomnosť od pôsobenia svätého apoštola Tomáša v Indii v 1. storočí. Dlhú dobu žili v relatívnej izolácii od ostatného kresťanského sveta s výnimkou Asýrskej cirkvi Východu, s ktorou udržiavali cirkevné spoločenstvo a ktorá im posielala biskupov.

Po príchode portugalských kolonizátorov, napriek tomu že Tomášovi kresťania uznávali špeciálne postavenie Ríma, ich začali portugalskí misionári násilne latinizovať. Následkom toho sa väčšina Tomášových kresťanov v roku 1653 oddelila od Ríma, ale čoskoro sa vrátili späť.

V 20. storočí sa začala delatinizácia a návrat k orientálnym koreňom cirkvi, ale jej prijatie bolo rozpačité.

V roku 1992 bola cirkev povýšená na väčšie arcibiskupstvo. Eparchie v Indii mimo štátu Kérala sú však sufragánmi latinských arcidiecéz. V roku 2001 bola vytvorená sýrsko-malabarská eparchia aj v USA.

## Kresťania sv. Tomáša
Delenie kresťanov svätého Tomáša následkom rôznych misionárskych aktivít:
stred

## Organizačná štruktúra

India:
* väčšie arcibiskupstvo - Ernakulam-Angamaly
* metropolitné archieparchie - Changanacherry, Kottayam, Tellicherry, Trichur
* eparchie - Adilabad, Belthangady, Bhadravathi, Bijnor, Chanda, Faridabad, Gorakhpur, Hosur, Idukki, Irinjalakuda, Jagdalpur, Kalyan, Kanjirapally, Kothamangalam, Mananthavady, Mandya, Palai, Palghat, Rajkot, Ramanathapuram, Sagar, Satna, Shamshabad, Thamarassery, Thuckalay, Ujjain

Anglicko, Škótsko, Wales:
* eparchia - Veľká Británia

Austrália, Nový Zéland:
* eparchia - Melbourne

Kanada:
* eparchia - Mississauga

Spojené štáty:
* eparchia - Chicago

## Referencie

## Externé odkazy
* Stránka sýrsko-malabarskej katolíckej cirkvi
* The Syro-Malabar Catholic Church - informácie v angličtine

Kategória:Kresťanstvo v Indii
Kategória:Sýrsko-malabarská katolícka cirkev
Maronitská katolícka cirkev

**Maronitská cirkev** alebo **Maronitská katolícka cirkev** je jednou z východných katolíckych cirkví, t.j. východných cirkví v jednote s Rímom. Používa maronitský obrad a pochádza z Libanonu. 

Na jej čele stojí patriarcha Antiochie, ktorý sídli v Libanone.

Jej počiatky siahajú k mníchovi sv. Maronovi zo 4. storočia, okolo ktorého sa vytvoril monastier. Dôležitú úlohu pri vzniku osobitnej identity tejto cirkvi malo presťahovanie sa maronitských mníchov do odľahlých oblastí Libanonu v 8. storočí. V 12. storočí maroniti potvrdili svoje spoločenstvo s Rímom, o ktorom tvrdia, že ho nikdy neprerušili. V cirkvi sa následne začala prehlbovať latinizačná tendencia.

V roku 1736 sa konala dôležitá synoda, ktorá položila základy súčasnej podoby maronitskej cirkvi.

Po skončení osmanskej nadvlády sa Libanon až do svojej nezávislosti dostal pod vplyv Francúzska, ktoré zabezpečilo, aby v krajine bol prezidentom vždy maronita. Po skončení občianskej vojny (1990) však maroniti v dôsledku emigrácie prestali byť v Libanone väčšinou.

Maronitská cirkev je rozšírená najmä v Libanone a na Blízkom východe. Väčšie komunity sú okrem iného aj v USA, Kanade, Austrálii.

Sv. Šarbel Machlúf bol maronita. 

Liturgia v maronitskej cirkvi sa slúži väčšinou v arabskom jazyku.

## Organizačná štruktúra

**Libanon:**
* patriarchát – antiochijský (sídlo v libanonskom Bkerké)
* archieparchie – Antélias, Bejrút, Tripolis, Týr
* eparchie – Baalbek, Batrun, Jbeil (Byblos), Jebbeh-Sarba-Jounieh, Sidon, Zahlé

**Sýria:**
* archieparchie – Aleppo, Damask
* eparchia – Latakia

**Cyprus:**
* archieparchia – Cyprus

**Izrael a Palestína:**
* archieparchia – Haifa a Svätá zem
* patriarchálny exarchát – Jeruzalem a Palestína

**Egypt:**
* eparchia – Káhira

**Brazília:**
* eparchia – São Paulo

**Mexiko:**
* eparchia – Mexiko

**Spojené štáty:**
* eparchie – Los Angeles, Brooklyn

**Kanada:**
* eparchia – Montreal

**Austrália:**
* eparchia – Sydney

**Argentína:**
* eparchia – Buenos Aires

**Jordánsko:**
* patriarchálny exarchát – Jordánsko

## Referencie

## Externé odkazy
* The Maronite Patriarchate – anglická verzia stránky maronitského patriarchátu
* The Maronite Catholic Church – informácie v angličtine

Kategória:Maronitská katolícka cirkev
Chorvátska gréckokatolícka cirkev

náhľad|Gréckokatolícka katedrála v Križevci
**Gréckokatolícka cirkev v Chorvátsku** je jednou z východných katolíckych cirkví byzantského obradu.

Prví gréckokatolíci na území Chorvátska boli Srbi žijúci na území Chorvátska, ktorí dostali v r. 1611 biskupa. Jeho sídlo bolo v marčianskom monastieri. Tento biskup bol iba vikárom latinského biskupa v Záhrebe. Až v r. 1777 dostali Srbi v Chorvátsku vlastného biskupa, ktorého sídlom sa stalo Križevci.

Po vzniku Juhoslávie eparchia Križevci zahŕňala všetkých gréckokatolíkov na jej území a bola etnicky rôznorodá (Srbi, Rusíni, Ukrajinci, Macedónci a Rumuni). V roku 2003 bol z Križevackej eparchie vyčlevený exarchát pre Srbsko a Čiernu Horu (dnes Ruskokrstúrska eparchia).

## Eparchie
* Križevacká eparchia - , , 
* Ruskokrstúrska eparchia - , 

## Externé odkazy
*Križevačka eparhija stránka križevskej eparchie (po chorvátsky)
*Greek Catholic Churches in Former Yugoslavia
*Croatian Church 
*Croatian Greek Catholic Church Information

Kategória:Gréckokatolícka cirkev
Macedónska gréckokatolícka cirkev

**Gréckokatolícka cirkev v Macedónsku** je jednou z východných katolíckych cirkví byzantského obradu.

Niektorí Macedónci sa stali katolíkmi na prelome 19. a 20. storočia. Po vzniku Juhoslávie podliehali križevskému gréckokatolíckemu biskupovi. Po jej rozpade bol pre Macedóncov v r. 2001 vytvorený exarchát so sídlom v Skopje, ktorý pápež František povýšil na Skopisjko-strumickú eparchiu 31. mája 2018.

## Externé odkazy
* Greek Catholic Churches in Former Yugoslavia

Kategória:Gréckokatolícka cirkev
Gréckokatolícka cirkev v Srbsku a Čiernej Hore

**Gréckokatolícka cirkev v Srbsku a čiernej Hore** je jednou z východných katolíckych cirkví byzantského obradu. V súčasnosti nie je ešte univerzálne uznávaná sa osobitnú cirkev *sui iuris*.

Gréckokatolíci v Srbsku a Čiernej Hore sú sústredení hlavne v srbskej Vojvodine, a sú to najmä potomkovia prisťahovalcov, ktorí sem prišli z územia dnešného východného Slovenska. Ich centrom je Ruski Krstur.

Pre gréckokatolíkov, ktorí po rozpade Juhoslávie zostali na území Srbska a Čiernej Hory bol v roku 2003 vytvorený apoštolský exarchát.

## Externé odkazy
* Greek Catholic Churches in Former Yugoslavia
* Apostolic Exarchate of Serbia and Montenegro

Kategória:Gréckokatolícka cirkev
Peer (mesto v Belgicku)

**Peer** je belgické mesto vo Flámskom regióne v provincii Limbursko. 

## Obyvateľstvo
Mesto má približne 16 157 obyvateľov (2010).

## Mestské časti
Od 1. januára 1977 mesto Peer pozostáva z týchto častí (bývalých obcí):
*Peer
*Grote-Brogel
*Kleine-Brogel
*Wijchmaal

## Referencie


## Iné projekty

## Externé odkazy
* Oficiálne stránky mesta

Kategória:Mestá v Belgicku
Bosna (rieka)

**Bosna** () je najväčšia rieka v Bosne a Hercegovine. Pramení v oblasti *Treskavica* v Dinárskych horách a po  ústi pri hranici s Chorvátskom do Sávy. Podľa rieky bola pomenovaná časť krajiny. 

## Opis toku
Rieka pramení pod vrchom *Igman* v pohorí Treskavica v centrálnej časti Bosny. Na svojom hornom úseku tečie prevažne horami, neskôr husto obývaným údolím a na dolnom toku Podunajskou nížinou. Na strednom a dolnom toku vytvára úrodnú nížinu. Preteká len územím Bosny a ústi do pohraničnej rieky Sáva pri meste *Bosanski Šamac*.

### Prítoky
Prítoky Bosny: Željeznica, Miljacka, Fojnica, Lašva, Gostović, Krivaja, Usora, a Spreća.

### Osídlenie
Mestá na rieke: Ilidža, Semizovac, Visoko, Zenica, Zavidovići, Maglaj, Doboj, Modriča, Bosanski Šamac.

### Vodný režim
Vodný režim Bosny má snehovo dažďový charakter s najvyššími prietokmi na jar. Priemerný ročný prietok dosahuje v ústí /s., čo postačuje na plavbu malých lodí na dolnom úseku.

## Iné projekty

## Zdroje
* 

Kategória:Rieky v Bosne a Hercegovine